Z A P I S N I K
9. sjednice Vijeća Gradske četvrti Podsljeme,
održane 21. veljače 2022., u sjedištu Gradske četvrti Podsljeme, u Zagrebu, Šestinski trg 10 s početkom u 9,30 sati



NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković- Svrčić, Mirna Varga, Luka Maloča, Tihomir Milovac, Ana Večerin Novaković, Ivan Laco, Snježana Punjek i Damir Pavlek.

NENAZOČNI ČLANOVI VIJEĆA: Pero Semren, Drago Boras.

OSTALI NAZOČNI: Goran Rogić - Gradski ured za mjesnu samoupravu



Predsjedava: Krešimir Kompesak, predsjednik Vijeća.

Predsjednik konstatira da je prisutno svih 9 članova Vijeća, što znači da Vijeće može pravovaljano odlučivati, te otvara 9. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 8. sjednice. Tihomir Milovac moli da se u zapisniku 8. sjednice, kod izlaganja o edukaciji o grafitima doda da će se edukacija vršiti po „školama i vrtićima“ . Navedeno će biti ispravljeno u zapisniku 8. sjednice.
Bez daljnje rasprave usvojen je zapisnik 8. sjednice.

Na prijedlog predsjednika Vijeće jednoglasno utvrđuje slijedeći:




DNEVNI RED:

	1.  Prijedlog Plana komunalnih aktivnosti Gradske četvrti Podsljeme za 2022. 
     – donošenje zaključka

[bookmark: _Hlk99121473]2.  Nacrt prijedloga Odluke o lokaciji nekretnine za privremeno skladištenje
     materijala od uklanjanja i/ili građevnog otpada nastalog kod obnove zgrada
     oštećenih potresom – davanje mišljenja

3.  Prijedlog zaključka o prijedlogu utroška sredstava sa pozicije „Ostali nespomenuti 
     rashodi poslovanja“ – donošenje zaključka

4.  Pitanja, prijedlozi i obavijesti

	






Ad 1. Prijedlog Plana komunalnih aktivnosti Gradske četvrti Podsljeme za 2022. 

Predsjednik Vijeća ističe kako su članovi Vijeća dobili Prijedlog sa materijalima za sjednicu. U isti su stavljeni svi prioriteti koje su tražili predsjednici mjesnih odbora, kao i najvažniji zahtjevi građana i ostalih članova Vijeća.
Ističe kako je naknadno još pristigao zahtjev DVD-a Šestine za dogradnju vanjske garaže za dodatno specijalno vozilo, sa procjenom troška od 140.000,00 kn. Pa smatra kako bi i navedeno trebalo uvrstiti u Plan.

Luka Maloča postavlja pitanje da li su navedene akcije dogradnje vode i kanalizacije u odvojcima ulice Bačunski krč vezane uz zadnji dio ulice, na kojem je još potrebno asfaltiranje?
Predsjednik Vijeća odgovara kako navedene trase nisu međusobno povezane.

Luka Maloča također smatra kako je nepotrebno imati dva fitness vježbališta u Šestinama te je mišljenja kako se sprave sa postojećeg igrališta mogu prebaciti na igralište MNK Šestine, čime se dobivaju dodatna sredstva za potrebnu vanjsku garažu DVD-a Šestine.
Predsjednik Vijeća odgovara kako ne misli da je vježbalište kod DVD-a nepotrebno, ali pristaje na navedeni prijedlog.

Tihomir Milovac postavlja pitanje zašto je potrebna sanacija rasvjete na sportskom igralištu MNK Šestine?
Predsjednik Vijeća odgovara kako se radi o staroj i energetski neučinkovitoj rasvjeti, a postavom nove LED rasvjete doći će do uštede energije i smanjenja troškova.

Tihomir Milovac također postavlja pitanje zašto je potrebna izgradnja dječjeg igrališta na lokaciji Sjevernjak? Smatra kako parcela nije adekvatna, a trasa je dosta prometna i može biti opasna za korisnike.
Predsjednik Vijeća odgovara kako se radi o želji Mjesnog odbora Šestine, a igralište je želja obližnjih stanovnika. Parcela je vlasništvo Grada Zagreba, a igralište će biti ograđeno te je na taj način osigurana sigurnost korisnika.

Luka Maloča bi htio da se svejedno razmotri potreba za parkom na toj lokaciji, odnosno može li se naći adekvatnije rješenje, koje neće toliko koštati? Također ga zanima može li spomenik braniteljima biti jeftiniji ili su navedene stavke već zadane?
Krešimir Kompesak odgovara kako će naći način za smanjenje određenih stavki samog igrališta, a cijenu spomenika braniteljima Mlinova odredit će postupak javne nabave.

Luka Maloča moli da se osiguraju i sredstva u Planu za postavu dvije javne česme na području Gradske četvrti Podsljeme.
Predsjednik Vijeća se slaže i traži da se i navedeno osigura u Planu komunalnih aktivnosti.

Tihomir Milovac traži da se osiguraju i sredstva za postavu određenog broja stupića po Šestinama.
Predsjednik Vijeća se slaže i traži da se osigura iznos za 30ak stupića, koje će se rasporediti sukladno tehničkim rješenjima Sektora za promet.

Predsjednik Vijeća ističe kako je dobio i zahtjev Župe sv. Petra i Pavla iz Bešića, za sanaciju župnog dvora. Smatra kako i njima treba pomoći.
Također, potrebno je osigurati sredstva za projektnu dokumentaciju za postavu nove LED rasvjete i razvodne kutije na sportskom igralištu Isce 15. Predlaže da se sredstva za navedene predložene stavke namaknu preseljenjem postojećeg fitness parka i smanjenjem stavki za igralište Sjevernjak.

Kako nije bilo daljnje rasprave, Vijeće je jednoglasno usvojilo prijedloge za Plan komunalnih aktivnosti Gradske četvrti Podsljeme za 2022. Isti se nalazi u privitku ovog zapisnika.

	
	


Ad 2.  Nacrt prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom

Predsjednik Vijeća ističe kako su materijale članovi Vijeća dobili na mail. Od nas se traži mišljenje na prijedlog.

Bez rasprave, Vijeće je jednoglasno donosi:

Z A K LJ U Č A K
o davanju mišljenja na Nacrt prijedloga Odluke o lokaciji nekretnine za 
privremeno skladištenje materijala od uklanjanja i/ili građevnog otpada 
nastalog kod obnove zgrada oštećenih potresom

	1.
	Vijeće Gradske četvrti Podsljeme daje pozitivno mišljenje na Nacrt prijedloga Odluke o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom 


	2.
	Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.




Ad 3.  Prijedlog zaključka o prijedlogu utroška sredstava sa pozicije „Ostali nespomenuti 
rashodi poslovanja“

Predsjednik Vijeća ističe kako svake godine donosimo okvirni prijedlog utroška sredstava sa pozicije „Ostali nespomenuti rashodi poslovanja“ te predlaže isti kao i prošle godine. 

Bez rasprave, Vijeće je jednoglasno donosi:

Z A K LJ U Č A K
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


I. Vijeće Gradske četvrti Podsljeme iz Razdjela Proračuna Grada Zagreba 0502, na poziciji 210-3299 „Ostali nespomenuti rashodi poslovanja“ za 2022. raspolaže sa 50.000,00 kn.

II. Viječe Gradske četvrti predlaže utrošak sredstava iz točke I. ovog Zaključka na sljedeći način:

1. Protokolarne potrebe i nepredviđeni troškovi 				  30.000,00 kn
2. Materijal neophodan za rad vijeća				                          15.000,00 kn
3. Potrebe promocije rada gradskih četvrti 				                5.000,00 kn

Ukupno: 50.000,00 kn

III. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.


Ad 4. Pitanja, prijedlozi i razno

Luka Maloča moli da se zatraži postava znaka zabrane parkiranja na kraju ulice Lonjščina, kako bi se onemogućilo parkiranje vozila na području samog Parka prirode Medvednica. Također smatra kako je potrebno postaviti stupiće i znakove zabrane kod Vile Rebar, kako bi se spriječilo navažanje otpada.

Tihomir Milovac ističe kako je poslao mail za otpad koji se navaža na parceli župe Šestine, kod repetitora.
Krešimir Kompesak odgovara kako je već poslan dopis Komunalnom redarstvu i Državnom inspektoratu na navedenu temu.

Luka Maloča ističe kako je aplikacija Moj Zagreb poboljšana i takve se stvari mogu prijaviti i u aplikaciju. Također je mišljenja kako bi jedan komunalni redar treebao sjedniti na području Gradske četvrti Podsljeme.
Krešimir Kompesak odgovara kako je navedeno već predlagao komunalnom redarstvu.

Predsjednik Vijeća ističe kako je Udruga Šestinček poslala zamolbu za postavu svoje ploče na pročelje objekta Šestinski trg 10 te mole odobrenje Gradske četvrti Podsljeme. Svi članovi Vijeća slažu se s navedenim prijedlogom.
Sjednica je završena u 10:30 sati.

[bookmark: _GoBack]
Zapisnik vodio:

Goran Rogić


KLASA: 024-08/22-002/81
URBROJ: 251-13-11-2-22-2
Zagreb, 21. veljače 2022.

